Megvalósul egy álom: újra kiadja a Nintendo a legendás NES konzolt, 30 játékkal
Super Mario, Zelda, Final Fantasy, Galaga – a Nintendo ősszel érkező régi-új konzolja nem következő generációs monstrul, inkább csak egy kis szelet történelem. Több generáció álmát váltja valóra.
A Nintendo Entertainment System (NES) nem csak a Nintendo, hanem úgy általában a videojátékok történetének egyik legjobb, hanem egyenesen a legjobb konzolja volt. Az 1983-ban megjelent gépet egészen 2003-ig gyártották, fénykorát a 90-es években élte. A NES-re kiadott játékok grafikája fölött ma már ugyan eljárt az idő, de a lényeg, a játékélmény még mindig verhetetlen.

Tudják ezt a Nintendónál is, és úgy döntöttek, még egyszer meglovagolják játékgépük sikerét, és ősszel kiadják a Nintendo Entertainment System: NES Classic Edition névre hallgató verziót. A készülék külsőre nagymértékben hasonlít majd az eredeti konzolhoz, viszont annál jóval kisebb lesz.

Az eredetivel ellentétben a mini NES-be nem lehet majd kazettákat tenni, “csak” a 30 előretelepített játékot lehet majd játszani vele. De hát azért ez nem annyira “csak”, ugyanis a listán a következő címek szerepelnek:

 

-   Balloon Fight
-   Bubble Bobble
-   Castlevania
-   Castlevania II: Simon's Quest
-   Donkey Kong
-   Donkey Kong Jr.
-   Double Dragon II: The Revenge
-   Dr. Mario
-   Excitebike
-   Final Fantasy
-   Galaga
-   Ghosts'N Goblins
-   Gradius
-   Ice Climber
-   Kid Icarus
-   Kirby's Adventure
-   Mario Bros.
-   Mega Man 2
-   Metroid
-   Ninja Gaiden
-   Pac-Man
-   Punch-Out!! Featuring Mr. Dream
-   StarTropics
-   Super C
-   Super Mario Bros.
-   Super Mario Bros. 2
-   Super Mario Bros. 3
-   Tecmo Bowl
-   The Legend of Zelda
-   Zelda II: The Adventure of Link

A NES Classic Editiont HDMI-n át lehet majd a tévéhez csatlakoztatni, az irányítást pedig egy (a gép mellé csomagolt) klasszikus kontrollerrel végezhetjük. (A gépen két kontrollernek van helye, így az ezt támogató játékokban természetesen ketten is játszhatunk majd.)

A Nintendo régi újdnonsága november 11-én jelenik meg, 60 dolláros listaáron, ami magyarosítva 25 ezer forint körüli végösszeget jelenthet. A második kontrollerért 10 dollárt, itthon kb. 5 ezer forintot kérhetnek majd el.

Ha máskor is tudni szeretne a legjobb kütyükről, lájkolja a HVG Tech rovatának Facebook-oldalát.
retro konzol konzol HVGame NES Classic Edition Nintendo Entertainment System NES retró játékok Nintendo